Document ID: /fineweb-2-swissfilter-quality_10-filterrobots/filtered/01449.jsonl.gz/7

Suomen pysyvä edustusto Genevessä järjesti 21. Ihmisoikeusneuvoston istunnon aikana ”Achievements and lessons learned from the implementation of UNIPP activities at the country level”-sivutapahtuman yhdessä Perun ja Tanskan edustojen sekä UNIPP:in kanssa 19.9.2012. Tapahtumassa olivat puhujina isäntäedustustojen pysyvät edustajat, ihmisoikeusvaltuutetun toimiston alkuperäiskansojen ja vähemmistöjen yksikön päällikkö sekä Bolivian UNIPP-osaston edustaja. Tilaisuuden olivat mukana myös Nicaraguan ja Kongon UNIPP-osastot videokonferenssin välityksellä.
Antti Korkeakivi, ihmisoikeusvaltuutetun toimistosta, avasi tilaisuuden hahmottamalla UNIPP:in (United Nations Indigenous Peoples Partnership) kolme periaatetta: kumppanuus kaikkien YK:n organisaatioitten, valtioiden sekä alkuperäiskansojen välillä; keskipisteenä kansallisen tason toiminta ja viimeiseksi ihmisoikeuksien kehittäminen. Suomen pysyvä edustaja Päivi Hella-Kairamo korosti alkuperäiskansojen oikeuksien olevan UNIPP:in ydintä ja huomautti, että alkuperäiskansat ovat yksi Suomen ihmisoikeuspolitiikan keskipisteitä.
UNIPP-edustajat kaikista kolmesta maasta olivat yhtä mieltä, että aloite on vankasti parantanut alkuperäiskansojen oikeuksia heidän maissaan. Yhteistyö hallitusten ja alkuperäiskansojen välillä on lisääntynyt UNIPP:in ansiosta, minkä avulla alkuperäiskansat saavat vihdoin kadonneen äänensä kuuluville. Konkreettisena esimerkkinä Christian Jette Boliviasta kertoi UNIPP:in onnistuneen luomaan komission, jonka avulla konsultoidaan alkuperäiskansoja ennen lakien hyväksymistä ja johon kuuluvat niin kansanedustajia, ministereitä kuin alkuperäiskansojen edustajia.
Mutta edistyksistä huolimatta alkuperäiskansojen oikeuksien toteuttamiseen riittää vielä monia haasteita. Nicaraguan UNIPP-osasto mainitsi ristiriidan kansallisen lain sekä alkuperäiskansojen perinteissä ja lisäsi alkuperäiskansojen ponnistelevan saadakseen oikeutta, joka jossain tapauksissa eroaa laajasti hallituksen oikeusymmärryksestä. UNIPP-edustajien mukaan alkuperäiskansoja kuullaan nyt enemmän kuin aikaisemmin, se ei silti tarkoita että heidän mielipiteitään otettaisiin huomioon lainsäädäntöä tehdessä sillä konsultaatiot eivät ole laillisesti sitovia.
Tanskan pysyvä edustaja Steffen Smidt loppupuheessaan tiivisti kuulemansa haasteet kolmeen sanaan: laki, osallistuminen ja kumppanuus. Näitä asioita pitäisi korostaa entisestään alkuperäiskansojen näkökulmasta, jotta heidän ihmisoikeudet toteutuisivat kokonaisuudessaan.
--
Alkuperäiskansojen ihmisoikeudet ovat yksi Suomen ihmisoikeuspolitiikan keskipisteitä. Ihmisoikeusneuvoston 21. istunnossa esitetään Meksikon ja Guatemalan alkuperäiskansojen oikeuksia koskeva päätöslauselma, jota Suomi tukee.